**ОТЧЕТ**

**ЗА ДЕЙНОСТТА НА ОБЛАСТНА ЕКСПЕРТНА КОМИСИЯ ПО ЖИВОТНОВЪДСТВО**

**БУРГАС през 2018г.**

**През изтеклата 2018г., съгласно приетата Програма на ОЕКЖ Бургас сме изпълнили и отчитаме извършени мероприятия както следва:**

1. **ЗАСЕДАНИЯ - 6**
2. **ИНФОРМАЦИОННИ СЕМИНАРИ – 5**
3. **РАБОТНИ СРЕЩИ – 7**
4. **ДЕМОНСТРАЦИОННИ ДНИ – 5**
5. **ОБУЧЕНИЯ – 1**
6. **КОНКУРС ЗА ДЕТСКА РИСУНКА**
7. **ПРЕЗЕНТИРАНЕ НА ДЕЙНОСТТА НА ОЕКЖ БУРГАС – 2**

Република България, се намира на стратегическо географско разположение в качеството й на външна граница на Европейския съюз. Опазването на здравето на домашните и диви животни е основна цел, имайки в предвид наличието на заразни болести като трансгранична заплаха и риск от съседни държави. Република България като най-южна граница на ЕС има и задача да опази своята територия и предпази Съюза от проникване и последващо разпространение на транс-гранични заболявания по животните (ТЗЖ).

1. За първи път на територията на Р България болестта **СИН ЕЗИК** по преживните животни е констатирана на **06 юли 1999 г.** в **с. Сливарово, област Бургас**.
2. В началото на **месец октомври 2006** г., при изследване на проби от сентинелни животни по програмата за надзор от Бургаски регион, в непосредствена близост до границата с Република Турция бяха констатирани серопозитивни животни (говеда), при които отсъстваше клиника характерна за болестта.
3. **На 30.12.2010г**., при редовен ловен излет са отстреляни три диви прасета в землището на село Кости, община Царево, област Бургас. На 04.01.2011г. е потвърдена диагноза **ШАП, СЕРОТИП О** и на 05.01.2011г. е обявен първият случай на шап при диво прасе на територията на Р България и Европейския съюз. До 7 април 2011г., датата на последното огнище, бяха потвърдени 10 огнища на шап в общини Царево/с. Кости, с. Резово/, Малко Търново/с. Граматиково, с. Близнак/ и Средец/с. Граничар, Голямо Буково, с. Кирово, с. Факия, с. Момина Църква, с. Долно Ябълково, в 10 км граничен с Турция район, богато населен с възприемчиви за шап диви и домашни възприемчиви животни. В епизоотичните огнища констатирани у нас до 6 април са унищожени 1 515 възприемчиви животни в т.ч. 867 говеда, 220 овце, 252 кози и 176 свине.
4. **На 20 септември 2013** г., е констатирано огнище на болестта **ШАРКА ПО ОВЦЕТЕ**, **в с. Стоилово, община Малко Търново**.
5. **На 04.07.2014 г.,** в с. Мандрица, община Ивайловград, област Хасково, е потвърдено **първично огнище на Син език.** До края на месец октомври 2014 г. **всички 28 административни области на страната бяха засегнати от заболяването.**
6. **През юли 2014г.** Бургаска област не бе подмината от епизоотията **„СИН ЕЗИК“.** На 302-ма стопани с 2 580 преживни животни са изплатени обезщетения.
7. На 28 юни 2018г. беше [обявено второ огнище на **ЧУМА ПО ДРЕБНИТЕ ПРЕЖИВНИ ЖИВОТНИ** в](http://www.babh.government.bg/userfiles/files/ZHOJKF/outbreaks_2018/Zapoved%20RD%2011-1144%20ot%2028.06.2018%2C%20PPR%2C%20ognishte%20Kosti%2C%20Burgas.pdf) с. Кости, общ. Царево, обл. Бургас. Принудително бяха умъртвени убити по хуманен начин и обезвредени 393 отглежданите дребни преживни животни в селото (овце и кози)/. Първичното огнище бе обявено в с. Воден, общ. Болярово, обл. Ямбол на 25 юни 2018г..

Сложна и тревожна е епизоотичната обстановка в страната през 2018г.. Поради **констатираните на територията на страната огнища на болестта чума по дребните преживни животни, болестта африканска чума при свинете, както и инфлуенца по птиците се въведоха** допълнителни мерки за профилактика, ограничаване и ликвидиране на заболяванията на територията на страната.

От октомври 2018г. са забранени търговията, придвижването и транспорта на дребни преживни животни на територията на три области: Бургас, Ямбол и Хасково. Суровото мляко, добито от тях и млечните продукти се разпространяват само в рамките на тази територия.

За седма година подред, въпреки сложната епизоотична обстановка, ние се стремим да изпълняваме целите на ОЕКЖ Бургас чрез планираните дейности за:

* Повишаване на професионалната информираност, професионализмът, знанията и уменията на земеделските стопани, осигурявайки им достъп до важна земеделска информация, чрез обмяна на опит, споделяне и усвояване на практики при отглеждането на животните;
* Устойчиво развитие на животновъдството на територията на Бургаска област с цел създаване на условия за нарастване на доходите и подобряване на условията на труд на заетите в животновъдството и живеещите в селските райони;
* По високо ниво на доходност на фермерите от земеделска дейност, подпомагайки ги да създадат продукти с висока добавена стойност и иновативен компонент;
* Подобрени условия за отглеждане на селскостопанските животни и възможности за предлагане на пазара на качествени суровини;

1. **ИНФОРМАЦИОННИ СЕМИНАРИ – 5**
2. На 15 февруари 2018г., с пчелари от Областен пчеларски съюз, Валентин Бялков, главен експерт при Териториален областен офис – Бургас към НССЗ София и секретар на ОЕКЖ Бургас, запозна пчеларите от Областния браншови пчеларски съюз-гр. Бургас с ,,Възможности за подпомагане на пчеларството през 2018г." 15 февруари 2018г.
3. **- 3.**

**На 8 и 9 февруари 2018г. в гр. Карнобат и гр. Средец създадохме организация за провеждане на два информационни семинара със животновъди съгласно Програмата на Областна експертна комисия по животновъдство Бургас за 2018г**.. Съвместно с Национален център за професионално обучение и компетентност „Америка за България“-Тракийски Университет Стара Загора и Националния съюз на говедовъдите в България в лицето на г-н Михаил Михайлов - Изпълнителен директор на Националния съюз на говедовъдите в България дадохме възможност на над 60 фермери, отглеждащи говеда млечно направление от всички общини на Бургаска област да получат ценни знания за подобряване на уменията си при добива, съхранението и предлагането на качествено сурово мляко, което е основният продукт, формиращ печалба във фермата.

ЗАЕДНО С ГОВЕДОВЪДИТЕ И ЛЕКТОРИТЕ ОТ ИНФОРМАЦИОННИЯ СЕМИНАР БЯХА ОБСЪДЕНИ ПРЕДЛОЖЕНИЯ ЗА ДЕЙНОСТИ, КОИТО ДА БЪДАТ ВКЛЮЧЕНИ В ПРОГРАМАТА НА ОЕКЖ БУРГАС ЗА 2018Г.

Г-жа Станкова напомни на фермерите за протичащата в момента кампания по регистрацията и пререгистрацията на земеделските стопани за стопанската 2017/2018г.. Обърна сериозно внимание на стопаните да регистрират в срок правните основания за ползване на земеделските земи в общинските служби по земеделие по местонахождение на площите. Сведе до знанието им предстоящите промени в текстове на Закона за подпомагане на земеделските стопани, съгласно които за наддекларирани площи в заявлението за кандидатстване за схеми и мерки по директни плащания на площ, отговорността се поема от земеделския стопанин. Г-жа Станкова покани фермерите да участват в Срещата със земеделски стопани за кампания 2017/2018г., която в Бургас ще се проведе на 21.02.2018г.. с експерти от МЗХГ по теми, касаещи „Бъдещето на селскостопанската политика на ЕС“, Индикативната годишна работна програма за 2018г. от ПРСР 2014-2020г., Информационната система за управление и наблюдение на структурни инструменти на ЕС – ИСУН 2020г., с която ще се осъществява електронното кандидатстване, управлението и отчитането на проектите по инвестиционните мерки от ПРСР 2014-2020г.

Срещите продължиха по предварително зададен дневен ред, като по-важните акценти касаят хигиенния добив на сурово мляко, произтичащ от здравословното състояние на млечните крави и начина на управление на фермата както следва:

Г-н Момчил Тасков-мениджър Агритоп, даде насоки, касаещи необходимостта от прилагане на Добри практики по време на доене, които са задължителни, за да се произвежда повече и запази високото качество на млякото, което от своя страна е основен фактор за добра печалба.

Проф. д-р Василев от НЦПОК-Тракийски университет гр. Стара Загора продължи темата за добива на качествено мляко, като заостри вниманието с много важната и недооценена от животновъди тема за диагностицирането на субклиничните мастити при кравите, които причиняват огромни загуби и са най-скъпо струващата болест по млечните стада, водеща до промени в съдържанието на млякото, намаляване на млечната продукция, изхвърляне на млякото, ветеринарни разходи и голям процент бракувани животни..

Лекцията на доц. д-р Крачунов от „Бонмикс“ „Как да подобрим храненето на млечните крави: като разберем основите на приложното хранене и допълним опита си с практически решения“ беше необходима и се прие с голям интерес.

Фермерите имаха възможност да видят и изследват собствено сурово мляко с нова модерна апаратура, представена от „Бултекс“ 2000, която определя броя соматични клетки в млякото.

Г-н Емил Митев –мениджър проект НЦПОК - Тракийски университет демонстрира на присъстващите животновъди работа с мобилното приложение на „Модул мляко“ за въвеждане на данните за взетите проби от сурово мляко за самоконтрол, който ще се въведе в експлоатация и ще стартира на 11.02.2018г..

1. На 14 март 2018г.,г-н Валентин Бялков, главен експерт при Териториален областен офис – Бургас към НССЗ София и секретар на ОЕКЖ Бургас, представи на пчелари от Бургаска област Подмярка 6.1 Стартова помощ за млади земеделски стопани" от ПРСР 2014-2020г.. 14 март 2018г.
2. На 30 ноември в гр. Бургас, в присъствието на повече от 30 овцевъди от Бургаска област, експерти от ОД“З“ Бургас, ОДБХ Бургас, се проведе работна среща с лектор проф. Иван Станков.
3. **РАБОТНИ СРЕЩИ – 7**
4. **На 14.03.2018г. Областна дирекция “Земеделие“ Бургас организира и проведе работна среща на пчеларите от всички общини на Област Бургас с експерти на МЗХГ.**

На работната среща БЯХА ПРЕДЛОЖЕНИ, ОБСЪДЕНИ И ПРИЕТИ ПРЕДСТОЯЩИТЕ МЕРОПРИЯТИЯ, КОИТО ЩЕ БЪДАТ ВКЛЮЧЕНИ В ПРОГРАМАТА НА ОЕКЖ БУРГАС ЗА 2018Г.: демонстрационни дни, информационни семинари с лектори от научните среди, обучения с младите пчелари, конкурс за детска рисунка, начини за популяризиране на ползата от пчелния мед в детските учебни заведения.

Г-жа Лидия Станкова разясни на пчеларите указанията за подпомагане на земеделските стопани- животновъди /пчелари/ с унищожени животни от населените места в област Бургас в резултат от настъпилото на 25.10.2017г. неблагоприятно климатично събитие-наводнение, чрез минимална помощ *de minimis*, съгласно Регламент/ЕС/ №1408/2013 по допълнителен списък на засегнати животновъди, не получили подпомагане по схемата за държавна помощ през 2017г..

Г-жа Стела Виткова- началник отдел „Организации на производители“ в Дирекция „Пазарни мерки и организации на производители“-МЗХГ много обстойно и задълбочено запозна пчеларите с възможностите, които им дават наредба № 12 от 5 май 2015г. за условията и реда за признаване на организации на производители на земеделски продукти, асоциации на организации на производители и между браншови организации и на групи производители и Мярка 9 „Учредяване на групи и организации на производители от ПРСС 2014-2020г“. Изнесената презентация от експерта подробно запозна пчеларите с условията и редът за признаване на организациите на производители, асоциациите на организации на производители и между браншови организации, секторите, в които се признават организации на производители, асоциации на организации на производители и между браншови организации, цели по Мярка 9 „Учредяване на групи и организации на производители“, както и допустими и недопустими разходи и инвестиции по Подмярка 4.1 “Инвестиции в земеделски стопанства” от ПРСР, 2014-2020 г., мярка 4 “Инвестиции в материални активи“, по която групите и организациите на производителите могат да кандидатстват.

Пчеларите взеха дейно участие в срещата като внимателно изслушаха г-жа Виткова, задаваха много въпроси, изказаха техни мнения и предложения.

1. **На 23 април 2018г., в гр.Бургас, в залата на областна дирекция „Земеделие“ Бургас**

**се проведе тристранна работна среща между пчелари от „Пчеларско сдружение Бургас“, Общинско пчеларско дружество Несебър “Медовина“, Областния пчеларски съюз, Пчеларско сдружение„Странджански манов мед” гр. Царево от една страна, експерти от ОД “Земеделие“ Бургас, ОДБХ, отдел Здравеопазване, отдел Растителна защита и безопасност на храни от друга и зърнопроизводители от Съюза на зърнопроизводителите от Бургаска област и Съюз на зърнопроизводителите „Маркели“ от трета страна.**

Темата на дискусията, която се провежда всяка година в подобен формат е „Провеждане на растителнозащитни, дезинфекционни и дезинсекционни мероприятия за борба срещу вредителите по земеделските култури, спазвайки нормативните изисквания с цел опазване на пчелите и пчелните семейства от отравяне“. Провеждането на дискусията беше крайно наложителна, защото най опасни за пчелите са растителнозащитните мероприятия, които се провеждат пролетта. През този период има най - силен цъфтеж на медоносна, дива и културна растителност, а пчелните семейства са в процес на най-интензивно развитие и подготовка на главната паша

Дискусията се проведе в посока синхронизиране на действията между пчелари, земеделци и контролни органи преди извършване на мероприятията за растителна защита и санитарна дезинсекция. Идеята е растителнозащитните мероприятията да осигурят ефикасна защита на културните растения от вредители и санитарна дезинсекция и в същото време да гарантират пълното опазване на пчелите и уважение към достойния труд на пчеларя. .

Резултатът от срещата е постигната договореност за тясно сътрудничество между пчеларите и фермерите.

1. **РАБОТНА СРЕЩА- ДИСКУСИЯ, 3 МАЙ, 2018Г. с. ПИРНЕ**

На 3 май 2018г. в с. Пирне, по предложение на СРМПО с. Пирне, с председател Димитър Добрев, се проведе дискусия с овцевъдите от сдружението по тема “Иновативни решения във връзка с контрола на развъдната дейност“.

Гости бяха зооинж. Георги Йорданов - изпълнителен директор на Изпълнителна агенция по селекция и репродукция в животновъдството, д-р Златка Възелова- директор „Животновъдство“, МЗХГ, Силвия Василева- ……..

На срещата бе представена дейността на сдружението в което членуват 220 ферми, от които **167 ферми с 30 468 овце от породата Синтетична популация българска млечна овца територията на територията на Бургаски регион с два офиса в Пирне и Средец, останалите на територията областите Стара Загора, Сливен и Ямбол с открити офиси в Стара Загора и Ямбол за 2018г. Сдружението е създадено през 2015г., през м. април с 10 000 животни.**

В синхрон с прецизната си дейност, сдружението е закупило 6 четеца за електронни марки и микрочипове, снабдени с памет с капацитет за съхранение на прочетените кодове на животните. Те дават възможност за събиране на данни за всяко животно, които могат да се обработват веднага от сървъри и резултатите са на разположение незабавно, т.е. безпроблемно прехвърляне на важна информация на територията на цялата ферма с помощта на електронни устройства с подходящия софтуер. При използване на тази памет, данните за отделното животно могат на по-късен етап да бъдат прехвърлени в персонален компютър.

1. **На 04 юли в присъствието на над 50 овцевъди,** поканени от ОЕКЖ в гр.Бургас се проведе работна среща с Бойко Синапов, съветник на министъра на земеделието, храните и горите Румен Порожанов, г-н Николай Маринов – директор на главна дирекция “ Земеделие и регионална политика, д-р Златка Възелова – директор дирекция „Животновъдство“ от Министерство на земеделието, храните и горите, кметът на община Царево – г-н Георги Лапчев, Зам. Областния управител на Бургас, г-н Владимир Крумов. Изплащането на обезщетенията на земеделските стопани, за евтаназираните овце и кози, в огнищата с констатирано заболяване чума по  дребните преживни животни в Ямболска и Бургаска области, беше основната тема на събитието. Експертите от МЗХГ споделиха обсъжданите възможности за подпомагане на земеделски стопани, в общините, в които има забрана за предаване и търгуване на овчето мляко. Коментира се одобрен финансов ресурс за държавна помощ de minimis за 2018 г.. Подробно беше разяснен начинът за подаване на заявление за форсмажорни обстоятелства по образец в областните дирекции на Държавен фонд „Земеделие“ с приложени документи, удостоверяващи унищожаването на животните, издадени от БАБХ. Фермерите бяха уверени, че ще си получат парите според заявеното желание – по посочена от тях банкова сметка или в брой на касите на Областните дирекции по безопасност на храните - Ямбол и Бургас.
2. **На 02 август 2018 в с. Ливада общ. Камено, темата за опазване на пчелите събра 53 пчелари от Бургаска област на работна среща, организирана от ОД “Земеделие“ – Бургас по инициатива на пчеларски организации от региона. За пореден път ОЕКЖ Бургас реагира по най-бързия начин на тревогите и неволите на животновъдите от Бургаска област, в частност на проблемите на пчеларите.**

Домакин на срещата беше пчеларя Галин Славов /Областен пчеларски съюз Бургас/, който е собственик на 170 пчелни семейства в с. Ливада, общ. Камено, 104 бр. в с. Крайморие, общ. Бургас и 52 бр. в общ. Малко Търново.

Темата на събитието е „Слънчогледът като медоносна растителност“. Участие в срещата взеха пчелари от „Пчеларско сдружение Бургас“ с присъствието на Д-р Пламен Димитров - председател на сдружението, г-н Минчо Иванов - председател на Областния браншови пчеларски съюз - гр. Бургас; представители фирмите вносители на семена за посев и препарати за растителна защита: агроном на „Пионер Семена България за Ямбол-Карнобат-Бургас; Търговски мениджър за Южна България на Лимагрейн /LG/; Регионален представител на Рапул България; Национален мениджър на Байсеф България; Николай Киров – Председател на Съюза на зърнопроизводителите в Бургаска област и Илия Проданов - Председател на съюз на зърнопроизводителите „ Маркели“; Добринка Павлова- Директор на дирекция "Продукти за растителна защита, торове и контрол", БАБХ и г-жа Бистра Кесякова - Началника на отдел „Растителна защита” към ОДБХ – Бургас. Срещата протече бурно, в работен план, полезна за всички гледни точки и излъчвайки две съществени предложения.

* През пролетта на 2019г., да се продължи традицията, която съществува от 5 години на областно ниво на територията на всяка община да се организират срещи между зърнопроизводителите и пчелари, които имат ситуирани пчелини на територията а да се синхронизират действията по провеждане на растителнозащитните мероприятия, опазвайки пчелите и пчелните семейства от отравяне.
* Да се изиска помощ от компетентни експерти от научните среди, /Проф. Желязкова - Тракийски университет, проф. д-р Пламен Петров – Аграрен университет – гр. Пловдив, в установяване на причините за високата смъртност на територията на засегнатите общини, обследвайки пчелините с висока пролетна смъртност на пчелните семейства.

Взети са проби от хранителни запаси от два пчелина, собственост на пчелари от Сдружение на пчеларите Бургас и извършени лабораторни анализи от проф. Пламен Петров- преподавател по дисциплина „Пчеларство“ в Аграрен университет гр. Пловдив и председател на Националната развъдна асоциация по пчеларство, резултатите от които изискват допълнителни анализи и експертни решения, които ще подпомогнат дългосрочното оцеляване на пчелните семейства.

Областната дирекция „Земеделие“ Бургас работи с пчеларите и пчеларските организации на територията на областта вече 7 години, отнасяйки се с огромно уважение към тежкия пчеларски труд, към отговорната и важна мисия на пчеларите да опазят биологичното разнообразие и екологичното равновесие в природата, защото осъзнаваме, че изчезването на пчелите не е тревога само за пчеларите, и защото пчелите отговарят за опрашването и тяхната липса реално ще се отрази на целия отрасъл селско стопанство. В този период организирахме информационни срещи, семинари, изложби с рисунки на деца, обучения на млади пчелари, демонстрационни дни, канихме експерти на академичната общност да обследват проблемите им в техните пчелини. Можем с гордост да отчетем, че на фона на тревожните сигнали от различни части на планетата за изчезването на тези безценни насекоми, в Бургаска област се наблюдава положителна тенденция на увеличаване на пчелните семейства през последните 10 години, достигайки 69 111**,** което е ръст с почти 31% в сравнение с пчелните семейства през 2009г. - 47694 броя. По този начин Ние сме допринесли за опазването на пчелите, за приносът на пчелите към икономиката ни и за превръщането на пчеларството в достоен и печеливш бизнес на територията на Бургаска област.

1. **Дискусия с г-жа Светлана Боянова – ръководил на Института за агростратегии и иновации на тема„Законодателни предложения на ЕК за реформа на Общата селскостопанска политика след 2020г.**

На 03.10.2018г. в голямата зала на Областна управа, в съвместна инициатива със Съюза на зърнопроизводителите в Бургаска област се проведе дискусия с г-жа Светлана Боянова – ръководил на Института за агростратегии и иновации на тема„Законодателни предложения на ЕК за реформа на Общата селскостопанска политика след 2020г.. Темата на срещата бяха законодателните предложения на Европейската комисия за реформата на Общата селскостопанска политика след 2020 г..

На срещата присъстваха животновъди от всички сектори на територията на областта: представителите на организациите на производители- говедовъди от гр. Карнобат и гр. Средец, представителите на всички организации и сдружения на пчелари на територията на областта, овцевъди от сдружение „Болканмийт“.

Темите, които се дискутираха намериха отзвук в животновъдните среди. Срещата премина при голям интерес и породи предложения по проектите на регламенти на ЕК за новия програмен период.

Пчеларите се обединиха около предложението в бъдещата обща селскостопанска политика да има възможност да бъде заложено директно плащане на пчелно семейство за опрашване. Разбраха, че е по-важно в този сектор самите земеделци да бъдат подготвени навреме, защото пчеларският бизнес трябва да работи и прави предложения за правилната позиция на страната за следващия програмен период

1. **На 5 декември 2018г.,** по предложение на пчеларите от „Сдружение на пчеларите Бургас“ се проведе Работна среща с експерти от ОД “Земеделие“ Бургас и ОДБХ, отдел „Здравеопазване“ и „Контрол на храни и растителна защита“, зърнопроизводители от Съюза на зърнопроизводителите от Бургаска област и Съюз на зърнопроизводителите „Маркели“. На срещата бе представена актуалната епизоотична обстановка в страната. Бяха разяснени подробно дейностите по закона за Пчеларството и Наредбата за мерките за опазване на пчелите и пчелните семейства от отравяне и начините за провеждане на растителнозащитни, дезинфекционни и дезинсекционни дейности.

**III. ДЕМОНСТРАЦИОННИ ДНИ – 5**

1. **На 13 април 2018г., в овцефермата на земеделския стопанин Даниела Георгиева в с. Вълчин., общ. Сунгурларе, съвместно с експертите по преживни животни д-р Божидар Иванов и д-р Красимир Колев от Сева Анимал Хелт България проведохме Демонстрационен ден на тема „Управление и контрол на размножаването при овцете; Борба и контрол срещу паразитните болести при овцете. Противопаразитен календар.“ Събитието се провежда съгласно Програмата на Областна експертна комисия по животновъдство Бургас за 2018г.. В семинарния ден взе участие и асистент Георги Калайджиев от Земеделския институт Стара Загора.**

Поканени бяха и присъстваха 26 овцевъди от общините Айтос, Сунгурларе и Карнобат, както и експерти от ОДБХ Бургас.

Д-р Божидар Иванов – експерт по преживните животни в Сева Анимал Хелт България разви подробно темата, касаеща основния фактор, определящ икономическата ефективност в овцевъдството - плодовитостта. Акцентира върху най-важния момент за животновъдите – да преценят правилно как оагването може да се настрои за най- благоприятния момент, следвайки промените на пазара, как да си улеснят работата, да създадат по-хомогенно стадо, да групират оагванията, да подобрят генетиката и да увеличат многоплодието. Експертът показа на фермерите, че високата репродуктивна ефективност в овцевъдството става чрез уплътняването на запложданията и ражданията на овцете. Обърна сериозно внимание на необходимостта от изготвяне на репродуктивен календар, както и изискването да е специален за всяка отделна ферма. Индивидуално, за всяка ферма е необходимо да става планирането на ветеринарни и зоотехнически мероприятия от раждането до следващо раждане на овцете. Репродуктивния календар е различен е при месодайните и млечни породи, както е различен при интензивните и при екстензивните системи на отглеждане. За да има полза в календара се залага ултразвуково изследване за бременността. Най съществените фактори, които се взимат в предвид при изготвяне на календара са периода на изкупуване на млякото, периода на изкупуване на агнета, използвания метод на осеменяване-изкуствено осеменяване или естествено покриване, както и броят на кочовете и тяхното качество. За начало на периода се приема времето за продаване на агнетата, средно 20кг., или това са 2,5-3 месеца след раждане, пресмята се в кой месец на годината трябва да родят овцете, връща се назад 5 месеца приблизително, колкото трае бременността при овцете и така се определя времето на осеменяване. Връща се 30 дни и се определя началото на подготовката чрез правилно хранене и хормонално третиране на овцете.

Репродукцията във фермата се извършва чрез синхронизация на еструса с поставяне на подкожни импланти и вагинални тампони по определена схема.

Много вещо и достъпно д-р Божидар Иванов сподели предимствата на синхронизирането на еструса:

1. Провеждане на случната и агнилна кампания в съкратени срокове със създаване на оптимална организация.
2. Ефективно провеждане на изкуствено осеменяване.
3. Целенасочена развъдно-подобрителна работа.
4. Създаване на условия за подобряване организацията на технологичния процес чрез получаване на изравнено агнило, едновременно отбиване на големи групи животни.

Д-р Красимир Колев – експерт по преживните животни в Сева Анимал Хелт България ЕООД изнесе актуалната за овцевъдите тема „Ценете парите си, ликвидирайки паразитите при вашите животни“. Запозна ги много подробно с по важните вътрешни и външни паразити при дребните преживни животни, които нанасят големи загуби на фермерите, водейки до смущения в обмяната на веществата, растежа, развитието и общото състояние на животните. По честите признаци за опаразитяване на животните са отслабване, отпадналост, угнетеност, спадане млечността при дойните животни. При по силно опаразитяване агнетата и шилетата изостават в растежа си, паразитозите протичат тежко и често завършват със смърт.

Експертът сподели информация за големите икономическите щети, които нанася опаразитяването на стадата. Заостри вниманието на животновъдите към задълженията им да извършват редовно обезпаразитяване срещу вътрешни паразити, за да не се разнасят паразитите по пасището. За целта е необходимо да се практикува парцелно използване на пасищата. Овцевъдите е необходимо да следят за степента на опаразитеност с пасищни кърлежи и при масова инвазия да потърсят навременна ветеринарномедицинска помощ.

Д-р Красимир Колев запозна присъстващите с начините за прилагане на подходящи за всяка паразитоза медикаменти, като обърна специално внимание на карентните срокове, с които трябва да се съобразяват фермерите. Насочи вниманието им към необходимостта от редовен преглед животните в стадото. Призова ги редовно да дезинфекцират помещенията, водопоите, пасищата, постелята, превозните средства и да обръщат много сериозно внимание на профилактиката срещу паразитните заболявания чрез редовно и подходящо обезпаразитяване.

Пълноценното хранене на животните е предпоставка за правилно протичане на репродукцията във фермата. Георги Калайджиев от Земеделски институт Стара Загора сподели с овцевъдите „Иновативни практики и решения при хранене на овце. Производство на специфични продукти – възможности за повече доходи“.

На място в овцефермата експертите по преживните животни направиха демонстрация по темите, изложени по горе.

Демонстрационният ден се проведе при голям интерес от страна на овцевъдите от Бургаска област. Съгласно Програмата на ОЕКЖ Бургас предстои провеждане на два демонстрационни семинара за овцевъди на територията на община Руен и община Средец.

1. **На 11 май 2018г., в с. Пирне, в присъствие на 25 овцевъди от Сдружение за развъждане на млечни породи овце, проведохме информационен семинар с демонстрационна насоченост съгласно Програмата на Областна експертна комисия по животновъдство Бургас за 2018г**, съвместно с *Национален център за професионално обучение и компетентност „Америка за България“-Тракийски Университет Стара Загора.*

Лектори на събитието бяха проф. д-р Радослав Славов – Тракийски университет, г-н Момчил Тасков-Търговски мениджър на Агритоп ЕООД , доц. Ивайло Крачунов.

Д-р Tодор Славов - консултант в Национален център за професионално обучение и компетентност „Америка за България“- Тракийски Университет- гр. Стара Загора запозна фермерите с всички възможности и предимства на ултразвуковата диагностика като най-ранен, най-точен, най безопасен и икономичен метод за диагностициране на ранната бременност при овцете. При демонстрацията във овцефермата на Нермедин Хасан в с. Пирне, д-р Славов използвайки трансабдоминален достъп, при който диагностицирането на бременността става най рано между 25-30 ден от началото на бременността, показа на всеки фермер поотделно възможностите и ползите на ехографската диагностика.

Овцевъдите разбраха, че чрез ултразвуковото изследване могат да се диагностират своевременно някои аномалии в развитието на плода, определяне на пола на ембриона, близнаци, тризнаци и ранна диагностика на аборт. Това дава възможност да се планира технологичния режим на хранене и отглеждане, ремонтът на стадото и предпазване на животните от токсемия в късния стадий на бременността.

1. **На 23 май 2018г., в овцефермата на земеделския стопанин Рейхан Ружди в с. Каменяк., общ. Руен, съвместно с експертите по преживни животни д-р Божидар Иванов и д-р Красимир Колев от Сева Анимал Хелт България проведохме Демонстрационен ден на тема „Управление и контрол на размножаването при овцете; Борба и контрол срещу паразитните болести при овцете. Противопаразитен календар.“ Събитието се провежда съгласно Програмата на Областна експертна комисия по животновъдство Бургас за 2018г.. В семинарния ден взе участие и д-р Мирослав Симеонов от Земеделския Институт в Стара Загора**

Поканени бяха и присъстваха над 40 овцевъди от общините Руен и Поморие както и експерти от ОДБХ Бургас.

Д-р Божидар Иванов – експерт по преживните животни в Сева Анимал Хелт България разви подробно темата, касаеща основния фактор, определящ икономическата ефективност в овцевъдството - плодовитостта. Акцентира върху най-важния момент за животновъдите – да преценят правилно как оагването може да се настрои за най- благоприятния момент, следвайки промените на пазара, как да си улеснят работата, да създадат по-хомогенно стадо, да групират оагванията, да подобрят генетиката и да увеличат многоплодието. Експертът показа на фермерите, че високата репродуктивна ефективност в овцевъдството става чрез уплътняването на запложданията и ражданията на овцете. Обърна сериозно внимание на необходимостта от изготвяне на репродуктивен календар, както и изискването да е специален за всяка отделна ферма. Индивидуално, за всяка ферма е необходимо да става планирането на ветеринарни и зоотехнически мероприятия от раждането до следващо раждане на овцете. Репродуктивния календар е различен е при месодайните и млечни породи, както е различен при интензивните и при екстензивните системи на отглеждане. За да има полза в календара се залага ултразвуково изследване за бременността. Най съществените фактори, които се взимат в предвид при изготвяне на календара са периода на изкупуване на млякото, периода на изкупуване на агнета, използвания метод на осеменяване-изкуствено осеменяване или естествено покриване, както и броят на кочовете и тяхното качество. За начало на периода се приема времето за продаване на агнетата, средно 20кг., или това са 2,5-3 месеца след раждане, пресмята се в кой месец на годината трябва да родят овцете, връща се назад 5 месеца приблизително, колкото трае бременността при овцете и така се определя времето на осеменяване. Връща се 30 дни и се определя началото на подготовката чрез правилно хранене и хормонално третиране на овцете.

Репродукцията във фермата се извършва чрез синхронизация на еструса с поставяне на подкожни импланти и вагинални тампони по определена схема.

Много вещо и достъпно д-р Божидар Иванов сподели предимствата на синхронизирането на еструса:

1. Провеждане на случната и агнилна кампания в съкратени срокове със създаване на оптимална организация.
2. Ефективно провеждане на изкуствено осеменяване.
3. Целенасочена развъдно-подобрителна работа.
4. Създаване на условия за подобряване организацията на технологичния процес чрез получаване на изравнено агнило, едновременно отбиване на големи групи животни.

Д-р Красимир Колев – експерт по преживните животни в Сева Анимал Хелт България ЕООД изнесе актуалната за овцевъдите тема „Ценете парите си, ликвидирайки паразитите при вашите животни“. Запозна ги много подробно с по важните вътрешни и външни паразити при дребните преживни животни, които нанасят големи загуби на фермерите, водейки до смущения в обмяната на веществата, растежа, развитието и общото състояние на животните. По честите признаци за опаразитяване на животните са отслабване, отпадналост, угнетеност, спадане млечността при дойните животни. При по силно опаразитяване агнетата и шилетата изостават в растежа си, паразитозите протичат тежко и често завършват със смърт.

Експертът сподели информация за големите икономическите щети, които нанася опаразитяването на стадата. Заостри вниманието на животновъдите към задълженията им да извършват редовно обезпаразитяване срещу вътрешни паразити, за да не се разнасят паразитите по пасището. За целта е необходимо да се практикува парцелно използване на пасищата. Овцевъдите е необходимо да следят за степента на опаразитеност с пасищни кърлежи и при масова инвазия да потърсят навременна ветеринарномедицинска помощ.

Д-р Красимир Колев запозна присъстващите с начините за прилагане на подходящи за всяка паразитоза медикаменти, като обърна специално внимание на карентните срокове, с които трябва да се съобразяват фермерите. Насочи вниманието им към необходимостта от редовен преглед животните в стадото. Призова ги редовно да дезинфекцират помещенията, водопоите, пасищата, постелята, превозните средства и да обръщат много сериозно внимание на профилактиката срещу паразитните заболявания чрез редовно и подходящо обезпаразитяване.

Д-р Мирослав Симеонов от Земеделски институт Стара Загора сподели с овцевъдите начините на пълноценното хранене на животните, които са предпоставка за правилно протичане на репродукцията във фермата.

На място в овцефермата експертите по преживните животни направиха демонстрация по темите, изложени по горе.

Демонстрационният ден се проведе при голям интерес от страна на овцевъдите от Бургаска област. Съгласно Програмата на ОЕКЖ Бургас предстои провеждане на два демонстрационни семинара за овцевъди на територията на община Средец.

1. ***20.06. МАЙ 2018г.***

**На 20 юни 2018г., в овцефермата на земеделския стопанин Митко Николов в гр. Средец,** съвместно с експертите по преживни животни д-р Божидар Иванов и д-р Красимир Колев от Сева Анимал Хелт България проведохме Демонстрационен ден на тема „Управление и контрол на размножаването при овцете; Борба и контрол срещу паразитните болести при овцете. Противопаразитен календар.“ Събитието се провежда съгласно Програмата на Областна експертна комисия по животновъдство Бургас за 2018г..

Поканени бяха и присъстваха над 30 овцевъди от общините Средец, Камено и Бургас както и експерти от ОДБХ Бургас.

1. **На 03 август 2018г., в един от 30-те пчелина на земеделския стопанин Димитър Станчев в с. Индже Воевода., общ. Созопол**, Областната експертна комисия по животновъдство Бургас проведе за пореден път и за първи с пчелари Демонстрационен ден на тема „Подвижно пчеларство“. Събитието се провежда съгласно Програмата на Областна експертна комисия по животновъдство Бургас за 2018г..

Домакинът Димитър Станчев беше номиниран за „Най-добър животновъд – пчелар“ за 2014г. от ОЕКЖ Бургас, когато има 400 кошера и е на 29 години. Сега, 4 години по - късно е собственик на 2 200 кошера, разположени в 30 пчелина на територията на 3 общини. Отглежда плодове и зеленчуци, животновъд е с 30 месодайни телета и обработва …………..

За поред път се убеждаваме, че ОЕКЖ Бургас има правилен подход и далновидност при номиниране, преценката и определяне на номинациите за „Най-добър - животновъд“ за съответната година.

Мероприятието на пчелина се организира от Пчеларска ферма Странджа. Поканени бяха много интересни за пчеларите лектори, които споделиха полезен опит и актуални теми и ангажираха сериозно вниманието им. Фермерите успяха да видят част от работата във фермата, и по-конкретно подвижното пчеларство и местенето на кошерите с необходимата пчеларска техника.

Изключително ценен обзор на пчеларската дейност в национален мащаб направи г-н Илия Павлов, който е “Най-добър пчелар” на България за 2006г. с номинация на в. “Пчела и кошер”. Пчеларят се занимава с пчеларство от 35 години, собственик е на най голямата пчеларска ферма - ферма “Павлови”, която е лицензиран производител на пчелни майки, отводки и пакети пчели. Работи с добри практики в професионалното пчеларство, въвежда пакети с пчели –нов пазарен тип отводки, използвани в цял свят.

Г-н Павлов изрази задоволството си от присъстващите млади пчелари, които посетиха демонстрационния ден. Акцентира вниманието им върху необходимостта да бъдат информирани за новостите в отрасъла, да научат повече за тънкостите на един от най-древните занаяти, задължително да четат повече и да имат професионален подход към ежедневните пчеларски дейности. Сподели с пчеларите, че най-голям вредител на пчелите може да се окаже самият пчелар. Непознавайки основните правила в пчеларството такъв пчелар може да нанесе вреди. За запознаване с точния подход при работа в пчелина не е достатъчно само да се слушат беседите в кръга на пчелари, нужно е да се чете специализирана литература. На своя пчелин всеки пчелар трябва да се съобразява с пашата, климатичните условия и системата на кошерите.

Призова пчеларите да използват регламентирани пчелни майки и отводки, за да се наблегне на контрола върху пчелите и да не дава възможност различни видове кърлежи, вредители, болести и нежелани генетични фактори да бъдат пренасяни чрез нелегалния внос на пчели или с други непредпазливи действия.

Интерес предизвика разговорът, който г-н Милен Заров- производител на кошери и пчеларски инвентар проведе с пчеларите. Лекторът е един от малкото предприемачи, който със стил прави кошери - „мебели за пчелите“. Наистина мебели-удобни и целесъобразни кошери, които са съобразени с биологията на пчелите и техните потребности. Радва се на комплиментите за работата си, но му е важно да се усъвършенства и да се учи всеки ден за да е в полза на пчеларите в България. Гордее се с новият ергономичен кошер, с който се работи лесно, удобно, бързо и професионално”. Той е симбиоза на български дървените кошери и пластмасовите турски кошери и се харесва на много от българските пчелари, защото им осигурява удобствата, за които са мечтали”.

Милен Заров е достъпен и контактен човек, който с голямо удоволствие сподели своя професионален опит на голямата аудитория пчелари, посетили демонстрационния ден, голяма радост, че е поканен да присъства на събитие от такъв вид.. Непрекъснато усъвършенстващ се човек, педантичен и отговорен той работи върху идеята пчелния кошер да е устойчив през годините и да е максимално удобен и комфортен за пчелите - преминаване на дървото през терморежим за да се унищожат формите на дървояда, инвестира в нов тип хранилка за подхранване на пчелните семейства за комбинация на твърда и течна храна. Хранилката е приспособена да е максимално близо до семейството с достъп до семейството, то я топли и има достъп до меда и до храната.

Лекцията на пчеларя Станислав Ненов- един от най- добрите пчелари в света според пчеларите присъстващи на демонстрационния ден, беше посрещната с голям интерес. Въпреки, че се включи в събитието в последния момент, той с голяма охота сподели своя професионален опит в отглеждането на пчелите и добива на мед в Австралия-Тасмания и Нова Зеландия, където се отглежда Медът от манука. Този мед се произвежда от пчели, събиращи нектар и цветен прашец от манука - храст, подобен на чаено дърво, който расте в дивата природа в девствените земи на Нова Зеландия и Австралия. За медът от манука учените вярват, че е най-мощният, познат до днес. Бори се успешно с бактериални инфекции, антибиотичната резистентност, има противоракови свойства и може да бъде прилаган върху кожата при различни наранявания и изгаряния. Доказано е, че той е ефективен за предотвратяване на растежа и разпространението на стрептокок бактерии, отговорни за причиняване на болки в гърлото. Този вид мед е единственият, върху опаковката на който е отбелязан индекс за степен на антибактериално действие.

Станислав Ненов сподели с пчеларите мощната подкрепа на държавите Австралия и Нова Зеландия, които застават зад пчеларите, спорят и доказват, че марката им принадлежи като културно наследство. Многократно г-н Ненов направи връзка с Мановия мед , който се добива в Странджа, в пчелини, разположени в дъбовите гори на Странджа планина . Той е много специфичен продукт върху, който оказват влияние специфични растения в Странджа, които са единствени в България. Пчелите събират маната предимно от широколистни дъбови гори и я преработват до узрял пчелен мед, който е „Странджански манов мед”. Той е причината в България за първи път да е регистриран продукт, който е защитено наименование за произход. При защитения Странджански манов мед всички етапи на производство ще бъдат извършвани в очертания географски район, а това е територията на цяла Странджа – общините Средец, Созопол, Приморско, Царево и Малко Търново. Това е бъдещето за Странджа и гаранция за развитие на пчеларският сектор в Странджа.Комплексът от биологично активни вещества – минерали, незаменими аминокиселини и витамини обуславя неговия силен антибактериален ефект и способността му да укрепва имунната система. Приложим е при лечението на кожни проблеми като екземи, рани, изгаряния. Положително влияе и при проблеми със съня. Комплексът от биологично активни вещества – минерали, незаменими аминокиселини и витамини обуславя неговия силен антибактериален ефект и способността му да укрепва имунната система. Отличителен белег на мановия мед е високото процентно съдържание на аминокиселини – аргинини, цистини, глицини, хистидини, лизини, метионини, както и аспарагинова киселина и глутаминова киселина.

Г-н Ненов многократно подчерта, че имаме климатични и географски дадености, третата страна по биологично разнообразие на растяща растителност в света сме, имаме добра нормативна база и са ни необходими две основни неща- самочувствие на пчелари и маркетинг, мощна подкрепа от страната ни за да може този продукт да получи заслужено място на световния пазар и да осигури бъдещето на пчеларите от Странджа.

На демонстрационния ден присъстващите пчелари имаха удоволствието да им бъде подарена новата книга на Бай Киро- „Царят на пчелите“, пчелар от близо 40 години. Най-новата книга на Кирил Киров „С поглед към миналото и настоящето“ е от 478 страници и паметни илюстрации, които нагледно показват пътя и живота на пчеларя дълги години назад. Бай Киро покани присъстващите да участват в следващия Демонстрационен ден, който ще се проведе през м. октомври в неговия и на сина му пчелин в Несебър. Събитието се провежда съгласно Програмата на Областна експертна комисия по животновъдство Бургас за 2018г..

**IV. ОБУЧЕНИЯ – 1**

**На 13 април 2018г., съгласно Програмата на Областна експертна комисия по животновъдство Бургас за 2018г., съвместно с *Пчеларско сдружение Бургас* създадохме организация за провеждане на Курс по пчеларство с лектор проф. д с н Иванка Желязкова– преподавател по пчеларство в аграрен факултет на Тракийски университет гр. Стара Загора.**

Курсът „Пчеларство и технологии в пчеларството“ за начинаещи и професионалисти е с продължителност 150 часа в продължение на един месец. Осемнадесет пчелари от област Бургас усвоиха технологиите в пчеларството. Знанията се провериха чрез тест и завършилите курса получиха Удостоверение за професионална квалификация от Тракийския университет гр. Стара Загора.

**V. КОНКУРС ЗА ДЕТСКА РИСУНКА**

На 20 април, за втори пореден път се проведе Регионален конкурс за детска рисунка на тема “земята, пчелите и хората“, посветен на Международния ден на Земята- 22 април. Целта на конкурса е да създаде широка гражданска подкрепа за устойчиви и екологични политики за развитие в област Бургас. Тематичният обхват на конкурса бе „Опазване на Земята и пчелите от хората“, „Живот на Земята без пчели“, „Денят на Земята“. Постъпили за участие  **565 рисунки и 30 творби от приложното изкуство.** Наградите на участниците бяха връчени на тържество на 20.04.2018 г. в Експозиционен център Флора – Бургас.

**VI. ПРЕЗЕНТИРАНЕ НА ДЕЙНОСТТА НА ОЕКЖ БУРГАС**

1. **Представихме практиката ОЕКЖ Бургас, споделихме начина на работа и резултатите от нея** **пред:** Представители на Университет Хафенсити – Хамбург, Германия (водещ партньор по проекта); Регион Ломбардия – Италия (домакин на събитието); Агенция за регионално развитие Люнебург, Германия; Асоциация за зелено образование - Твенте, Холандия; Община Амстердам, Холандия; Регион Централна Македония, Гърция; Агенция за развитие на Източен Солун, Гърция в качеството си на заинтересована страна по проект „Селско- градски партньорства за мотивиране на регионалните икономики“ (RUMORE) по Програма за междурегионално сътрудничество ИНТЕРРЕГ ЕВРОПА 2014-2020г..
2. Областна дирекция „Земеделие“ Бургас участва в Конкурса за добри практики от дейността на администрацията за 2018г. в категорията Социална отговорност организиран от Института по публична администрация с практика „Областна експертна комисия по животновъдство Бургас“.

Участвахме в церемонията по награждаване на победителите на 11 декември 2018г.

1. На 25 април 2018 г., на специална церемония, Областна дирекция „Земеделие“ Бургас бе наградена от министъра на труда и социалната политика г-н Бисер Петков с „Отличителен знак за значими постижения в ефективното изпълнение на политиката на равнопоставеност на жените и мъжете“.